
НАРЕДБА
ЗА ИЗВЪРШВАНЕ НА ТЪРГОВИЯ И УСЛУГИ

НА ТЕРИТОРИЯТА НА ОБЩИНА ГЪЛЪБОВО
/приета с Решение № 149/20.07.2004 г., изм. и доп. с реш.№ 247/18.02.2005 г., изм.с реш.№ 453/14.12.2006 г., изм.с Реш.№ 177/22.01.2009 г., № 394/15.05.2010 г., № 415/27.07.2010 г., 

изм.и доп. с реш.№ 194/30.06.2021 г./
ОБЩИ ПОЛОЖЕНИЯ

ИЗИСКВАНИЯ КЪМ  ОБЕКТИТЕ ЗА ТЪРГОВИЯ И УСЛУГИ

РАБОТНО ВРЕМЕ НА ТЪРГОВСКИТЕ ОБЕКТИ

АМБУЛАНТНА ТЪРГОВИЯ

КОНТРОЛ И САНКЦИИ
ДОПЪЛНИТЕЛНИ РАЗПОЕДБИ

ПРЕХОДНИ И ЗАКЛЮЧИТЕЛНИ РАЗПОРЕДБИ

ОБЩИ ПОЛОЖЕНИЯ
Чл.1. (1) С тази наредба се уреждат редът и условията за извършване на търговия и услуги на територията на Община Гълъбово.

(2) Настоящата наредба има действие и е задължителна за всички физически и юридически лица, които извършват търговска дейност на територията на Общината.

(3) Наредбата се прилага по отношение на всички търговски обекти, независимо от формата на собственост и начина на стопанисването им.

Чл.2. /изм.с реш.№ 394/15.05.2010 г./ (1) Търговски обект, по смисъла на тази наредба, са:

1. Магазини за хранителни и нехранителни стоки;

2. Складове за търговия на едро и дребно;

3. Заведения за хранене и развлечения: ресторанти, заведения за бързо обслужване, питейни заведения, кафе-сладкарници и барове;

4. /изм.с реш.№ 194/30.06.2021 г./ Хотели, семейни хотели, хостели, пансиони, почивни станции и други места за настаняване.
5. /отм.с реш.№ 194/30.06.2021 г./
6. Обекти за „занаятчийски дейности” по смисъла на ЗДДФЛ;

7. /изм.с реш.№ 194/30.06.2021 г./ Обекти за комунални и други видове услуги, бензиностанции, газстанции;

8. /отм.с реш.№ 194/30.06.2021 г./
9. Компютърни и други видове клубове, интернет зали;

10. Обекти за отдаване под наем на вещи, пътни превозни средства и др.;

11. Валутни обменни бюра;

12. Заложни къщи;

13. Площадки за изкупуване на черни и цветни метали;

14. Автомати за продажба на хранителни и нехранителни стоки извън търговската площ на търговски обект, както и разположените такива в сградите на учебни и детски заведения, жилищни и административни сгради;

15. Преместваеми съоръжения по смисъла на “Наредба за реда и условията за  поставяне на преместваеми съоръжения на територията на община Гълъбово”, на Общински съвет Гълъбово;
16. Превозни средства, във и от които се извършва продажба на стоки и се предлагат услуги.
(2) Търговски обект е и всяко друго помещение и/или съоръжение на открито или под навеси, от което се извършва продажба на стоки и услуги, независимо дали то служи същевременно и за други цели (например офис, жилище и др. подобни) или е част от притежаван недвижим имот (например гараж, мазе, стая или др. подобни), или е склад, от който се извършват продажби и/или изкупуване.

(3) Когато обща търговска площ се ползва от няколко търговци с отделни щандове, всеки щанд е търговски обект.
Чл.3. Търговските обекти се разкриват и стопанисват от физически или юридически лица, регистрирани по съответния ред и отговарящи на изискванията на специалните нормативни актове, в зависимост от предмета на осъществяваната дейност.

 Чл.4. (1)Когато търговският обект е завършен строеж, разкриването /ползването/ му се разрешава само след:

-издаване на съответното разрешение за ползване от органите на Дирекцията за национален строителен контрол /ДНСК/ за обектите от Іва ,ІІра и ІІІта категория, съгласно Наредба №1/30.07.2003 г. на МРРБ;

- /изм.с реш.№ 394/15.05.2010 г./ издаване на удостоверение за въвеждане в експлоатация  от община Гълъбово- за строежите от ІVта и Vта категория”.
(2) Когато търговският обект е преместваем / павилиони, бутки, каравани и др. подобни/ същият може да бъде разкрит /ползван/ след издаване на разрешение за поставяне по чл.56, ал.2 от ЗУТ.

Чл.4а. /нов с реш.№ 194/30.06.2021 г./ Настоящата наредба не се прилага за лечебните заведения по Закона за лечебните заведения; здравните заведения-аптеки, дрогерии, по смисъла на Закона за лекарствените продукти в хуманната медицина; ветеринарномедицинските заведения и ветеринарномедицинските аптеки по смисъла на Закона за ветеринарномедицинската дейност. Дейността на посочените обекти се урежда при условията и реда, определени в съответните закони.
Чл.4б. /нов с реш.№ 194/30.06.2021 г./ Търговските обекти се разкриват и стопанисват от физически или юридически лица, регистрирани по съответния ред и отговарящи на изискванията на специалните нормативни актове, в зависимост от предмета на осъществяваната дейност.

ИЗИСКВАНИЯ КЪМ  ОБЕКТИТЕ ЗА ТЪРГОВИЯ И УСЛУГИ
Чл.5. /отм.с реш.№ 194/30.06.2021 г./
Чл.6. /изм.с реш.№ 194/30.06.2021 г./ (1) В близост до входа на стационарния търговски обект се обявява с надпис адреса на обекта по местонахождението му.  Допуска се надписът да е върху табелата с обявеното работно време на обекта 

(2) Когато търговския обект е затворен, търговецът обябява това на мястото, на което обявява работното време.

(3) Спазването на началото и края на обявеното работно време на всеки търговски обект е задължително. При невъзможност това се обявява на мястото, където се посочва работното време.
Чл.7. /отм.с реш.№ 194/30.06.2021 г./
Чл.8. /отм.с реш.№ 194/30.06.2021 г./
Чл.8а. /нов с реш.№ 194/30.06.2021 г./ „(1) Лицата, упражняващи търговска дейност на територията на община Гълъбово са длъжни:

1. Да поддържат чистота в обекта и прилежащата му територия;

2. Да следят за спазването на обществения ред в обекта, както и да сигнализират органите на МВР за нарушения, включително и такива в непосредствена близост до обекта;

3. Осигурят спазване на санитарно-хигиенните норми за шум в обектите с нощен режим на работа;

4. Да спазват изискванията на специалните нормативни актове, имащи отношение към извършваната дейност.

(2) При разносна търговия търговецът, който е купувач по сделката,е длъжен да изиска и да получи от разносвача фискална касова бележка, издадена от лицето, имащо задължение да регистрира и отчита продажбите с фискално устройство, за всяка доставка.
Чл.9. /отм.с реш.№ 194/30.06.2021 г./

Чл.10. /отм.с реш.№ 194/30.06.2021 г./

Чл.11. /отм.с реш.№ 194/30.06.2021 г./
Чл.12. На територията на община Гълъбово се забранява: 
1. търговията с пиротехнически изделия с увеселителна цел извън обектите по Закона за контрол на взривните вещества, огнестрелните оръжие и боеприпасите и подзаконовите му норм. актове;

2. /изм. с реш.№ 194/30.06.2021 г./ Продажбата на стоки с неустановен произход и на стоки, без необходимите за тях сертификационни и стандартизационни документи;

3. продажбата и сервирането на алкохолни напитки, тютюн и тютюневи изделия  на лица  под 18 години;

4. продажбата и сервирането на алкохол на лица в нетрезво състояние;

5. продажбата на алкохолни напитки на територията на учебни, детски, здравни заведения, на младежки забави, спортни игри и др. подобни;

6. /изм.с реш.№ 177/22.01.2009 г./ продажбата на тютюн и тютюневи изделия на територията на детски ясли и градини, училища, общежития за ученици, лечебни и здравни заведения;

7. /изм.с реш.№ 394/15.05.2010 г./ да се допущат без придружител в заведенията за обществено хранене и развлечения-ресторанти, заведения за бързо обслужване, питейни заведения, кафе-сладкарници, барове, клубове, компютърни и интернет зали и др. търговски обекти  след 20,00 часа деца ненавършили 14-годишна възраст и след 22.00 часа деца, навършили 14-, но не навършили 18-годишна възраст;

8. допущането на лица с огнестрелно оръжие в заведенията за хренене и развлечение след 22.00 часа, освен в случаите на изпълнение на служебните им задължения;

9. /отм.с реш.№ 194/30.06.2021 г./.
10. /отм.с реш.№ 194/30.06.2021 г./.
11. търговска дейност след след 20,00 часа през зимния период и 21,00 часа през летния период на: обекти за изкупуване на селскостопанска продукция, вторични суровини,вкл. отпадъци от черни и цветни метали, билки и лечебни растения, заложни къщи и оказиони.

12. излагането и продажбата на стоки във входните части на сградите или по земята, непосредствено пред тях.

13. възпрепятстване движението на пешеходците по тротоарите чрез поставяне на прегради, декоративни решетки, цветя и др. подобни и чрез разполагане на преместваеми съоръжения в нарушение на одобрените схеми за разполагане.

14. поставяне на маси и консумацията на тях на във и пред магазини за хранителни стоки, павилиони и др. подобни търг. обекти, некатегоризирани по смисъла и изискванията на Закона за туризма.

15. /нова с реш.№ 394/15.05.2010 г., изм.с реш.№ 194/30.06.2021 г./ Озвучаването на обекти по чл.2 от Наредбата, намиращи се в зони и територии, предназначени за жилищно строителство или в зони и територии със смесено предназначение за времето от 14,00 до 16,00 и от 22,00 до 8,00 часа в работни дни и от 13,00 до 16,30 и от 22,30 до 8,00 часа в почивни и празнични дни, с изключение на обектите, получили разрешение за работно време по чл.14, ал.1.
16. /нова с реш.№ 194/30.06.2021 г./ Зареждането на обекти по чл.2 от Наредбата, намиращи се в зони и територии, предназначени за жилищно строителство или в зони и територии със смесено предназначение за времето от от 14,00 до 16,00 и от 22,00 до 8,00 часа в работни дни и от 13,00 до 16,30 и от 22,30 до 8,00 часа в почивни и празнични дни.
чл.12а. /нов с реш.№ 394/15.05.2010 г., изм. с реш.№ 194/30.06.2021 г./ (1) Собствениците, наемателите или ползвателите на следните търговски обекти по смисъла на Наредбата: заведения за хранене и развлечения; хотели, мотели, почивни станции и други места за настаняване; компютърни и други видове клубове, интернет зали, определят конкретните условия за достъп на деца в тях и контролират тяхното изпълнение в съответствие с целта на специализираната закрила, по смисъла на Закона за закрила на детето.
(2) Условията по ал.1 се определят съобразно броя на децата, спецификата на обекта или вида на проявата.

(3) Информация за максималния капацитет на обекта и за условията по ал.1 се осигурява на видно за клиентите място при започване на търговска дейност.
Чл.12б. /нов с реш.№ 394/15.05.2010 г./ (1) Лицата по чл.12а, ал.1, чиито обекти се посещават от деца, предприемат необходимите действия за осигуряване безопасността на децата и недопускане на инциденти, като:

1. не допускат превишаване на максималния капацитет на обекта;

2. осигуряват достатъчно на брой и с необходимата пропускателна способност аварийни изходи на обекта и безпрепятствен достъп до тях;

3. назначават отговорник по охраната на обекта;

4. осигуряват охраняващи обекта лица съобразно броя на децата, спецификата на обекта и вида на проявата.

(2) Отговорникът по охраната на обекта:

1. ръководи и контролира охраната му;

2. организира и контролира пропускателния режим;

3. не допуска в обекта:

а)   лица без документ за самоличност или ученическа лична карта;

б) лица, които носят оръжие, други общоопасни средства, наркотични вещества или други упойващи вещества;

в) лица във видимо нетрезво състояние или под влияние на други упойващи вещества;

г) лица, които отказват да бъдат проверени;

4. предприема други необходими действия по осигуряване безопасността на децата;

5. взаимодейства при необходимост с органите на Министерството на вътрешните работи и с други компетентни държавни и общински органи. 
РАБОТНО ВРЕМЕ НА ТЪРГОВСКИТЕ ОБЕКТИ

Чл.13. /изм.с реш.№ 194/30.06.2021 г./ Търговските обекти, по смисъла на тази Наредба, функциониращи на територията на община Гълъбово определят работното си време от 6,00 до 23,00 часа, с изключение на обектите по чл.2, ал.1, т.14
Чл.14. /изм.с реш.№ 194/30.06.2021 г./ (1) Работното време на търговските обекти за времето след 23,00 часа се определя със заповед на кмета на Община Гълъбово. За заведенията за хранене и развлечения и местата за настаняване по т.4 и т.5 на чл.2 от Наредбата се подават заявления за удължаване на работното време, след като са категоризирани като туристически обекти“;

(2) Условие за кандидатстване за разрешаване на удължено работно време за заведения за хранене и развлечения, категоризирани като барове и дискотеки е наличието на физическа охрана, осъществявана от търговци, лицензирани за осъществяване на частна охранителна дейност; за всички остнали обекти- охрана чрез СОТ с лицензирана охранителна фирма
Чл.15. /отм.с реш.№ 194/30.06.2021 г./
Чл.16. (1) /изм.с реш.№ 194/30.06.2021 г./ Не се разрешава търговска дейност на открито за времето 23,00 до 08,00 часа, с изключение обслужването на маси, разположени на открито в заведения за хранене и развлечения, получили разрешение за удължено работно време и на обектите по по чл.2, ал.1, т.14
(2) /отм.с реш.№ 194/30.06.2021 г./;

(3) /нова с реш.№ 194/30.06.2021 г./ Изключения от забраната по ал.1 се допуща при провеждане на обществени мероприятия на открито, като реда, времето, участниците и часовия диапазан за провеждането им се определят със заповед на кмета на община Гълъбово
Чл.17. /изм.с реш.№ 194/30.06.2021 г./ Разрешенията за търговска дейност след 23,00 часа се издават на лицето, извършващо търговска дейност или на упълномощено от него лице за всеки отделен търговски обект
Чл.18. За всяко разрешително се заплаща такса , определена с наредба на ОбС по чл.9 от ЗМДТ;

Чл.19. /изм.с реш.№ 394/15.05.2010 г., изм.с реш.№ 194/30.06.2021г./ За издаване на Разрешение за удължено работно време за времето след 23,00 до 6,00 за обектите се подава Заявление, образец на община Гълъбово. Към заявлението се прилагат следните документи:

1. Копие от документ, удостоверяващ основанието, на което лицето извършва търговска дейност в обекта-документ за собственост или договор за наем;

2. Копие от документа за утвърдена категория или временно удостоверение за открита процедура по категоризиране по Закона за туризма или копие от лиценз на Държавната комисия по хазарта (за обекти, категоризирани по закона за туризма и лицензирани от Държавната комисия по хазарта);

3. Копие от протокол на акредитирана лаборатория, удостоверяващ спазването на еквивалентните нива на шум, измерен в и около обекта в нощния период от 23,00 до 6,00 часа, издаден до 3 месеца преди подаване на заявлението, с изключение на обекти, намиращи се извън зони и територии, предназначени за жилищно строителство или извън зони и територии със смесено предназначение;

4. Копие от договор за охрана: за барове с нощен режим на работа и дискотеки по смисъла на Закона за туризма се изисква представяне на договор за физическа охрана с търговци, лицензирани за извършване на частна охранителна дейност; за всички останали обекти- договор за охрана чрез СОТ с лицензирана охранителна фирма;

5. Декларация за липса на задължения към община Гълъбово;

6. Документ за внесена такса.
Чл.20. /изм.с реш.№ 194/30.06.2021 г./ (1) Документите и декларираните обстоятелства се разглеждат от комисия, определена със заповед на кмета на общината. По своя преценка комисията може да повери на място обекта за спазване изискванията на Наредбата. Комисията се произнася също със становище по отношение спазването на условията за отнемане на издаденото разрешение за удължено работно време, вслучаите по чл.26

(2) Срокът за произнасяне на кмета на общината по искането е 14 дни

Чл.21. В случаите, когато към заявлението не са приложени необходимите документи, на заявителя се изпраща съобщение да отстрани пропуска в седем дневен срок;

Чл.22. /изм.с реш.№ 194/30.06.2021 г./ Ако в срока по чл.21, ал.1 пропуските не бъдат отстранени или комисията по чл.20 констатира неспазване на изискванията за работа след 23,00 часа, кметът на общината издава мотивиран отказ. Отказите за издаване на разрешение за удължено работно време и заповедта по чл.27 за отнемане на издадено разрешение за удължено работно време могат да бъдат обжалвани по реда на АПК.

Чл.22.  Отказите за издаване на разрешения се обжалват по реда на ЗАП.

Чл.23. Разрешение за удължено работно време не се издава за търговци, на които същото е било отнето и не е изтекла една година от издаване на заповедта за отнемане;

Чл.24. /изм.с реш.№ 194/30.06.2021 г./ Разрешенията за търговска дейност след 23,00 часа на територията на община Гълъбово се издават със срок от една година.

Чл.25. /изм.с реш.№ 194/30.06.2021 г./ Разрешението за търговска дейност след 23,00 часа се поставя на видно място в обекта.

Чл.26. /изм.с реш.№ 394/15.05.2010 г./ Издаденото Разрешение за удължено работно време се отнема със заповед на Кмета на община Гълъбово в следните случаи:

1. при наличие на две или повече жалби  на граждани за наднормени нива на шум,чиято основателност е доказана с протокол за замерване на шума и съответствие с  хигиенните норми за пределно допустими нива на шума в жилищни и обществени сгради и жилищни райони;

2. при наличие на две или повече нарушения на настоящата наредба, за които отговорните лица са санкционирани с Акт за установяване на административно нарушение;

3.  при мотивирано искане  от органите на МВР за установени закононарушения
Чл.27. Отнемането на разрешението за удължено работно време се извърщва със заповед на Кмета на община Гълъбово.

АМБУЛАНТНА ТЪРГОВИЯ

Чл.28. (1) Амбулантната търговия  е търговия на открито на публични места- улици и площади и др. открити терени, извършвана:

1. във и от превозни средства;

2. на сергии, търговски маси , палатки и др. подобни.

(2) Разрешението за поставяне и местата за извършване на амбулантна търговия се издават и определят по реда Наредбата за реда и условията за поставяне на преместваеми съоръжения на територията на община Гълъбово

(3) Кметът на общината може по своя преценка да определи допълнителни места за продажба на открито по време на официални и общоградски /общоселски/ празници извън случаите по ал.2

Чл.29. Не е амбулантна търговия:

1.разнасянето по домовете на закупена или поръчана стока;

Чл.30. (1)  Разрешението за извършване на амбулантна търговия се издава със срок до 3 месеца;

(2) в разрешението задължително се посочват следните данни:

- търговецът;

- лицето, което го представлява;

- мястото и вида на съоръжението;

- срок на разрешението;

- вида на стоките, с които ще се търгува 

Чл.31. (1) Разрешението се издава въз основа на писмено искане от търговеца до кмета на Общината, подадено до 20 число на предходния месец, а в случаите на провеждане на панаири, изложения и базари- в срока определен със заповедта на Кмета на Общината..

(2) Към искането задължително се прилагат следните документи:

1. документ за съдебна регистрация;

2. документ за данъчна регистрация и за БУЛСТАТ;

3. санитарни разрешения – при продажба на стоки, за които се изискват такива разрешения;

4. други документи, на които търговецът се позовава

(3) Разрешението се издава в 10 дневен срок. Отказът за издаването му се мотивира в същия срок.

(4) разрешението се съхранява от лицето, което осъществява дейността.

(5) разрешението не се преотстъпва.

(6) предназначението на мястото, вписано в разрешението не може да се променя.

Чл.32. Търговецът на открито е задължен да поддържа необходимата чистота около определеното му място или от транспортното средство и да изхвърля отпадъците на определените за това места.

Чл.33. (1) При издаване на разрешение за амбулантна търговия търговецът заплаща такса по Закона за местните данъци и такси. Таксите се плащат при издаване на разрешението за посочения в него период, а при ползване на мястото повече от месец, таксите се плащат месечно.

(2) Просрочване на поредното месечно плащането повече от 5 дни е основание за отнемане на разрешението за амбулантна търговия от органа, който го е издал.

(3) Разрешението за амбулантна търговия се представя от лицето, което я упражнява при поискване от контролните органи.

Чл.34. Кметът на Общината или упълномощени от него длъжностни лица отказва издаването на разрешение за амбулантна търговия когато не са представени всички документи по чл.31, ал.2, когато местата по утвърдената схема са изпълнени и когато на кандидата са налагани 2 и повече санкции за нарушения при извършване на търговска дейност на територията на Общината.

Чл.35. Кметът на Общината или упълномощени от него длъжностни лица, отнема издадено разрешение за амбулантна търговия, когато мястото не се използва по предназначение, когато не се използва от лицето, на което предоставено или когато обществени нужди налагат това.

Чл.36. Индивидуалните административни актове по чл.16 и чл.17 подлежат на обжалване по реда на Закона за административното производство /ЗАП/.
Чл.37. На територията на Община Гълъбово не могат да бъдат предмет на амбулантна търговия:
1. Стоки, които поради този начин на предлагане могат да бъдат опасни за здравето:
- месо, месни продукти;
- риба и рибни продукти;

- мляко и млечни продукти, маргарин;
- малотрайни сладкарски изделия;

- хляб, хлебни и тестени изделия;

- кулинарни изделия;
2. Тютюн и тютюневи изделия,вино, спирт и спиртни напитки.

3. Лекарства, лекарствени материали и продукти, медико-санитарни и хигиенни материали.
4. Петролни продукти и дериватите им.

5. Стоки, за които е предвидена забрана в нормативен акт.
РЕГИСТРАЦИЯ НА ТЪРГОВСКИ ОБЕКТИ ЗА ТЪРГОВИЯ С ПРОДУКТИ ОТ 

ГРОЗДЕ, СПИРТ, ДЕСТИЛАТИ И СПИРТНИ НАПИТКИ

/чл.38 – 42 вкл., отм. с Реш.№ 177/22.01.2009 г./
КОНТРОЛ И САНКЦИИ
Чл.43. (1) За нарушение на разпоредбите в настоящата наредба на виновните лица се налагат глоби в размер до 5 000 лв. или имуществени санкции в размер до 50 000 лв.
Чл.44. Лицата, които при извършване на търговска дейност и услуги допускат да бъдат замърсени, повредени или унищожени благоустройствени фондове, се наказват с глоби в размер до 5 000 лв., а за еднолични търговци и юридически лица – имуществени санкции в размер до 50 000 лв.. 
Чл.45. /изм.с реш.№ 394/15.05.2010 г./ Контрола по спазване разпоредбите на тази Наредба се осъществява от Кмета на Общината и от Началника на РПУ Гълъбово.

Чл.46. (1) /изм.с реш.№ 394/15.05.2010 г./ Актовете за установяване на нарушенията по настоящата наредба се съставят от длъжностни лица, определени със заповеди на Кмета на Общината и на Началника на РУ на МВР Гълъбово.

(2) Наказателните постановления се издават от Кмета на Общината или упълномощен негов заместник.

(3) Административно-наказателно производство за извършените нарушения се извършва по реда на Закона за административните нарушения и наказания.
ДОПЪЛНИТЕЛНИ РАЗПОРЕДБИ

§1. По смисъла на тази наредба:

1. /изм.с реш.№ 394/15.05.2010 г./ „Придружител” е родител, настойник, попечител или друго пълнолетно дееспособно лице – роднина по права или съребрена линия до четвърта степен, което те са определили за такова. Ако придружителят не е от гореизброените лица, то той удостоверява това си качество с пълномощно от родителя, настойника или попечителя
2. /отм.с реш.№ 394/15.05.2010 г.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Тази наредба се издава на основание чл.20, чл.21,ал.1,т.13 и чл.22 от ЗМСМА и чл.65 от Закона за защита на потребителите и за правилата за търговия.

§ 2. В срок от 1 /един/ месец от влизане  в сила на тази наредба на Кмета на общината да се представят съгласувани схеми  по чл.12 от Наредбата за реда и условията за поставяне на преместваеми съоръжения на територията на община Гълъбово за преместваеми съоръжения, от които ще се извършва амбулантна търговия .

§ 3. В срок до 30.09.2004 г. всички функциониращи търговски обекти да приведат дейността си в съответствие с изискванията на наредбата;

§ 4. Наредбата е приета от Общински съвет на Община Гълъбово с решение № 149 по протокол № 15 от 20.07.2004 година и влиза в сила от 31.08.2004 г.

§ 5. /нов с реш.№ 394/15.05.2010 г./ В срок до 31.08.2010 г. всички функциониращи търговски обекти да приведат дейността си в съответствие с изискванията на Наредбата
§ 6. /нов с реш.№ 394/15.05.2010 г., отм.с реш.№ 194/30.06.2021 г./ 
§ 7. /нов с реш.№ 194/30.06.2021 г./ Утвърждава образците на Заявление по чл.19 и на Декларация по чл.19, т.5, представляващи съответно Приложение № 1 и Приложение № 2 към нея
СВЕТЛА БОЯНЧЕВА 
Председател на Общински съвет - Гълъбово

                                                                                                                      Приложение 1

ДО

КМЕТА НА 

ОБЩИНА ГЪЛЪБОВО

                                                              З  А  Я  В Л  Е  Н  И  Е



От ....................................................................................................



в качеството ми на ..........................................................................



на фирма .........................................................................................



със седалище ...................................................................................



адрес и телефон за кореспонденция ...............................................



.........................................................................................................



ЕИК: ................................................................................................

Г-н  Кмете,


Моля да разрешите работно време на търговски обект / обект за услуги/


.............................................................................................................................

                за часовете от 2301 ....................................................... часа.

Прилагам следните документи, изискващи се по чл.19 от Наредбата за извършване на търговия и услуги на територията на Община Гълъбово:

1.
Копие от документ, удостоверяващ основанието, на което лицето извършва търговска дейност в обекта-документ за собственост или договор за наем;

2.
Копие от документа за утвърдена категория или временно удостоверение за открита процедура по категоризиране по Закона за туризма или копие от лиценз на Държавната комисия по хазарта (за обекти, категоризирани по  закона за туризма и лицензирани от Държавната комисия по хазарта);

3.
Копие от протокол на акредитирана лаборатория, удостоверяващ спазването на еквивалентните нива на шум, измерен в и около обекта в нощния период от 23,00 до 6,00 часа, издаден до 3 месеца преди подаване на заявлението, с изключение на обекти,намиращи се извън зони и територии, предназначени за жилищно строителство или извън зони и територии със смесено предназначение;

4.
Копие от договор за охрана: за барове с нощен режим на работа и дискотеки по смисъла на Закона за туризма се изисква представяне на  договор за физическа охрана с търговци, лицензирани за извършване на частна охранителна дейност; за всички останали обекти-договор за охрана чрез СОТ с лицензирана охранителна фирма;

5.
Декларация за липса на задължения към община Гълъбово;

6.
Документ за внесена такса.
7.  Копие на пълномощно, ако заявлението се подава от упълномощено лице.
Дата:...............................


Подпис и печат: ................

   Приложение 2

Д Е К Л А Р А Ц И Я

по чл.19, т.5 от Наредбата за извършване на търговия и услуги на територията на

ОБЩИНА ГЪЛЪБОВО


Долуподписаният /ата/ ....................................................................................................

В качеството ми на ....................................................на фирма .................................................

С ЕИК .......................................................................

Във връзка със заявеното от мен искане за издаване на разрешение  за удължено работно време за времето след 23,00 до 6,00 часа на  търговски обект ...........................................  ...................................................... с адрес ...........................................................................

..............................................................................................................................................

ДЕКЛАРИРАМ,

че съм запознат/а/ с изискванията за работа на търговски обекти след 23.00 часа на Наредбата за извършване на търговия и услуги на територията на  община Гълъбово, и че нямам финансови задължения към община Гълъбово към датата на декларацията.       


Известно ми е, че декларани неверни обстоятелства са основание за неиздаване на искания от мен административен акт.

.............................

гр.Гълъбово






Подпис: ....................

PAGE  
4

